تورکیه-نین خاریجی ایشلر ناظیری مولود چاووش اوغلو دین لره هجوم یئرینه  ترورون تمل سبب لرینی و ایدولوژی‌سینین محو ائدیلمه سینین واجیبلیگینی سویله‌دی.
تورکیه‌نین خاریجی ایشلر ناظیری مؤلود چاووش اوغلو بیرلشمیش میللت‌لر تشکیلاتی‌نین 72-جی عمومی ایجلاسیندا کئچیردیگی گؤروش‌لر چرچیوه‌سینده ترورلا موباریزه گلوبال فورومونون 8-جی ناظیرلر توپلانتی‌سیندا چیخیش ائتدی.
ناظیر چیخیشیندا:" داعش و بونون کیمی ترور تشکیلات‌لاری‌نین ایدئولوژی‌سینی محو ائتمک یئرینه، آسان یول سئچیله‌رک مسلمان‌لارا و ایسلاما هوجوم ائدیرلر. میانماردا باش وئرن‌لره گؤره بودیزمی و بودیست لری گوناهلان‌دیرا‌راق اونلارا هوجوم ائده بیلمریک. دین‌لره هوجوم ائتمک یئرینه، ترورون تمل سبب‌لرینی و ایدئولوژیسنی محو ائتمک لازیم‌دیر.
آوروپادا، آوروپا پارلامئنتینده، آوروپا بیرلیگی اؤلکه‌لری آراسیندا مارکسیزم، کمونیزم کیمی صرف عینی ایدئولوژی  داشیییجی‌لاری اولدوق‌لاری اوچون بعضی ترور تشکیلات‌لارینی دستکله‌ین سیاسی پارتیلر و سیاستچی‌لرین اولدوغونو گؤروروک. منیم هئچ بیر ایدئولوژی ایله پروبلئمیم یوخ‌دور، ایدئولوژی لرینیزی دئموکراسی چرچیوهاینده مدافعه ائده بیلرسینیز. لاکین صرف عینی ایدئولوژینی بؤلوشدوگونوز اوچون ترور تشکیلات‌لارینی دستکله‌یه بیلمزسینیز. آوروپادا بعضی سیاستچی‌لرین پ.کا.کا ترور تشکیلاتینی ترور سیاهی‌سین‌دان چیخارماغا چالیشدیغینی گؤروروک. بو، قبول ائدیلمزدیر" دئدی.
چاووش اوغلو ترورلا موباریزه گلوبال فورومونون ترورلا موباریزه فعالیت‌لرینده اهمیت‌لی رول اوینادیغینی و تورکیه‌نین بو فورومدا آکتیو رول اویناماغا داوام ائدجگینی سؤیله‌دی.
